CELEX: 31985D0575
Language: sk
Date: 1985-12-19 00:00:00
Title: Rozhodnutie Rady z 19. decembra 1985, ktorým sa zavádzajú technické úpravy vzhľadom na pristúpenie Španielska a Portugalska k rozhodnutiam 77/97/EHS, 79/542/EHS a 80/1096/EHS týkajúce sa veterinárnej oblasti

Dôležité právne oznámenie

|

31985D0575

Úradný vestník L 372 , 31/12/1985 S. 0028 - 0029 Fínske špeciálne vydanie: Kapitola 3 Zväzok 20 S. 0072  Španielske špeciálne vydanie: Kapitola 03 Zväzok 40 S. 0109  Švédske špeciálne vydanie: Kapitola 3 Zväzok 20 S. 0072  Portugalské špeciálne vydanie Kapitola 03 Zväzok 40 S. 0109 

		Rozhodnutie Radyz 19. decembra 1985,ktorým sa zavádzajú technické úpravy vzhľadom na pristúpenie Španielska a Portugalska k rozhodnutiam 77/97/EHS, 79/542/EHS a 80/1096/EHS týkajúce sa veterinárnej oblasti(85/575/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na Akt o pristúpení Španielska a Portugalska a najmä jeho článok 396,so zreteľom na návrh Komisie,keďže s cieľom zohľadniť pristúpenie Španielska a Portugalska je nevyhnutné doplniť zoznam laboratórií vytvorený rozhodnutím Rady 77/97/EHS z 21. decembra 1976 o financovaní zo strany spoločenstva určitých naliehavých opatrení v oblasti zdravia zvierat [1], naposledy zmeneným a doplneným smernicou 85/212/EHS [2];keďže treba vyvodiť dôsledky zo skutočnosti, že Španielsko a Portugalsko — pričom posledne menovaná krajina bude naďalej profitovať z rozhodnutia Rady 80/877/EHS z 15. septembra 1980 o finančnej pomoci spoločenstva určenej na eradikáciu afrického moru ošípaných v Portugalsku [3], naposledy zmeneného a doplneného rozhodnutím 81/477/EHS [4], po zostávajúce obdobie, po ktoré bude plán eradikácie trvať — už nie sú považované vzhľadom na spoločenstvo za tretie krajiny, najmä pokiaľ ide o rozhodnutie Rady 79/542/EHS z 21. decembra 1979, ktorým sa ustanovuje zoznam tretích krajín, z ktorých členské štáty povoľujú dovoz hovädzieho dobytka, ošípaných a čerstvého mäsa [5], zmenené a doplnené rozhodnutím Komisie 84/134/EHS [6];keďže by sa malo prijať ustanovenie o finančnej pomoci od spoločenstva určenej na kontrolné opatrenia, ktoré sa musia špecifikovať v súlade s postupom spoločenstva, ku ktorých zavedeniu bude Portugalsko a Španielsko vyzvané s cieľom eradikovať klasický mor ošípaných; keďže rozhodnutie Rady 80/1096/EHS z 11. novembra 1980 [7], ktorým sa zavádzajú finančné opatrenia spoločenstva na eradikáciu klasického moru ošípaných, naposledy zmenené a doplnené rozhodnutím 83/254/EHS [8], by sa malo príslušne zmeniť a doplniť;keďže na základe článku 2 odsek 3 Aktu o pristúpení Španielska a Portugalska môžu orgány spoločenstva ešte pred pristúpením prijať opatrenia uvedené v článku 396 Aktu o pristúpení s výhradou a ku dňu nadobudnutia platnosti tejto zmluvy,PRIJALA TOTO ROZHODNUTIE:Článok 1Príloha k rozhodnutiu 77/97/EHS sa týmto dopĺňa takto:"Španielsko: Laboratorio de Sanidad y Producción Animal de BarcelonaPortugalsko: Laboratório Nacional de Investigação Veterinária — Lisabon".Článok 2V prílohe k rozhodnutiu 79/542/EHS sa týmto vypúšťajú s účinnosťou od 1. marca 1986 položky týkajúce sa Španielska a Portugalska.Článok 3Rozhodnutie 80/1096/EHS sa mení a dopĺňa takto:1. V odseku 2 článku 2 sa dopĺňa táto časť vety:"a 10 miliónov ECU pre Španielsko a Portugalsko".2. V odseku 1 článku 5 sa dopĺňa toto písmeno:"c) je v prípade Španielska a Portugalska 31. december 1986".Článok 4Toto rozhodnutie nadobúda účinnosť 1. januára 1986 s výhradou nadobudnutia platnosti Zmluvy o pristúpení Španielska a Portugalska.Článok 5Toto rozhodnutie je adresované členským štátom.V Bruseli 19. decembra 1985Za RadupredsedaM. Fischbach[1] Ú. v. ES L 26, 31.1.1977, s. 78.[2] Ú. v. ES L 96, 3.4.1985, s. 32.[3] Ú. v. ES L 250, 23.9.1980, s. 12.[4] Ú. v. ES L 186, 8.7.1981, s. 22.[5] Ú. v. ES L 146, 14.6.1979, s. 15.[6] Ú. v. ES L 70, 13.3.1984, s. 18.[7] Ú. v. ES L 325, 1.12.1980, s. 5.[8] Ú. v. ES L 143, 2.6.1983, s. 37.--------------------------------------------------